[[Fil:Wik Breuste Kiel.jpg|thumb|Skulpturen Wik i Ratsdienergarten i Kiel til minde om hændelserne i november 1918]]
'''Matrosoprøret i Kiel''' fandt sted i de sidste dage af oktober og i november [[1918]]. Det begyndte, da det kom til [[lydighedsnægtelse]] på enkelte opankrede [[Kaiserliche Marine|tyske kejserlige flådeskibe]] ud for [[Wilhelmshaven]], og endte med at flere besætninger på de tyske skibe begik [[mytteri]] ved at nægte at stå ud mod den overlegne [[Royal Navy|britiske flåde]]. I begyndelsen af november iværksatte marinesoldaterne og værftsarbejderne i [[Kiel]] et åbent oprør, som i løbet af få dage udviklede sig til [[Novemberrevolutionen]], der den 9. november 1918 i slutningen af 1. verdenskrig førte til Det [[Tyske Kejserrige]]s undergang, kejser [[Wilhelm 2. af Tyskland]]s afgang og til udråbelsen af republikken, som i 1919 konstitutionerede sig i den forfatningsgivende Nationalforsamling i [[Berlin]].
Historie